Tatoeba sentences — language code: kaz
Болашаққа көз жүгіртсек, екі ел арасындағы әріптестік қарым-қатынастың шексіз мүмкіндіктерін көруге болады.
Сонымен қатар, шикізаттық емес саладағы әріптестікті де сәт сайын дамытып, инвестициялық әріптестіктің де қарқынды дамуы үшін жаңа қайнар көздер іздей беруіміз керек.
Болашақта біз ғылыми-технологиялық парк құрылысын бірлесіп салу, күн, жел, ядролық және басқа да экологиялық таза энергетика көздерін дамыту, ауыл шаруашылығы саласындағы, соның ішінде мал шаруашылығы, азық-түлік және қайта өңдеу өнеркәсібі саласындағы әріптестікті дамыту мүмкіндіктерін қарастыруымыз әбден мүмкін.
Біз халықтарымыздың да тығыз қарым-қатынасқа түсіп, мәдени, білім алу, туристік және басқа да гуманитарлық салаларда әріптестікті дамытып, екі ел арасындағы қарым-қатынасқа мықты рухани іргетас та орната білуіміз шарт.
Ақпараттық әріптестіктің маңыздылығы айтпаса да түсінікті.
БАҚ-ты тегіннен тегін «төртінші билік» деп атамаса керек.
Ақпараттық жаһандану дәуірінде БАҚ-тың ақпаратты шартарапқа таратуы және кез келген оқиғаға үнқатуы айтарлықтай жеделдеді, олардың қоғамдық пікір, соның ішінде саяси пікір қалыптастыру мүмкіндігі күшейді.
Қытай мен Қазақстанның түрлі салалардағы әріптестігі екі ел халқының қолдауынан жырақ өмір сүре алмайды.
Осы орайда қос елдің БАҚ-тары жоғары деңгейде әріптестік қарым-қатынас орнатуы уақыт талабы болып табылады.
Бұл жаңа БАҚ-тардың мүмкіншіліктерін ашуда үлкен рөл атқарып, екі елдің гуманитарлық әріптестігін нығайтып, екіжақты қарым-қатынастардың ортақ дамуына үлесін қосады.
Бұл нұсқаның ашылуымен қытай жұрты үшін Қазақстанды танитын «терезе» ашылады.
Бұл оқиғаны Қазақстан мен Қытайдың әріптестігі саласындағы жаңа сатысы деп айтуға болады.
Қазақстан Қытайдың құдайы көршісі.
Екі елдің қарым-қатынастары күн сайын қарқынды дамып келеді.
Біздің еліміз Сізді қандай әсерге бөледі?
Сіздің ойыңызша, Қазақстанның мықты тұстары қайсы?
Мен осыдан бірнеше жыл бұрын Астанада болғанмын.
Сол кезбен салыстырғанда қала кәдімгідей өзгеріп кеткен, оның сұлулығы мен заманауилығы таңдай қақтырады.
Бүгінде Қазақстан жан басына шаққандағы ЖІӨ бойынша Еуразиялық аймақта алдыңғы қатарлы елдердің тобына еніп, тіпті әлемнің 50 дамыған елінің сабынан көріне білді.
Қазір Қазақстан батыл түрде әлемдегі ең мықты 30 елдің қатарына кіруді мақсат етіп отыр.
Мұндай жедел әрі табысты даму тек таңданыс пен қызығушылық қана туғызады.
Жер қойнауы тола байлық, жақсы инвестициялық ахуал, үлкен территория және Еуропа мен Азияны байланыстырып жатқан тиімді жағрапиялық орналасу - міне, осының барлығы Қазақстан үшін үлкен артықшылық әрі елдеріңіздің жедел дамуының басты басымдықтары.
Осындай артықшылықтарымызды тиімді пайдалана отырып, біз екі жақты жетістіктерге жетеміз.
Үкіметтің қолдауымен соңғы кездері Қытайда «жасыл» энергия көздері жақсы дамуда, мәселен «жасыл» үй, «жасыл» көлік, экологиялық таза тұтыным мен басқа да экомәдениеттің құрамдас бөліктері кең етек жаюда.
Гидроэнергетика Қытай үшін электр қуатын өндірудің маңызды бағытына айналды, ал ауылдық үйлерде биогаз кеңінен қолданылады.
Қытайлық фотоэлектрлі өнімдер Еуропа мен Америкаға кеңінен экспортталуда.